CELEX: 31983D0378
Language: el
Date: 1983-07-26 00:00:00
Title: 83/378/ΕΟΚ: Απόφαση της Επιτροπής της 26ης Ιουλίου 1983 περί παροχής αδείας στο Βασίλειο της Δανίας να επιτρέψει προσωρινά την εμπορία σπόρων ελαιοφόρων γογγυλίων προς σπορά που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου

Avis juridique important

|

31983D0378

83/378/ΕΟΚ: Απόφαση της Επιτροπής της 26ης Ιουλίου 1983 περί παροχής αδείας στο Βασίλειο της Δανίας να επιτρέψει προσωρινά την εμπορία σπόρων ελαιοφόρων γογγυλίων προς σπορά που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου  

Επίσημη Εφημερίδα αριθ. L 218 της 09/08/1983 σ. 0019 - 0019

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιουλίου 1983  περί παροχής αδείας στο Βασίλειο της Δανίας να επιτρέψει προσωρινά την εμπορία σπόρων ελαιοφόρων γογγυλίων προς σπορά που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου  (83/378/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 69/208/ΕΟΚ του Συμβουλίου της 30ής Ιουνίου 1969 περί της εμπορίας σπόρων προς σπορά των ελαιούχων και κλωστικών φυτών (1), όπως τροποποιήθηκε τελευταία από την οδηγία 83/116/ΕΟΚ (2), και ιδίως το άρθρο 16,  την αίτηση που υποβλήθηκε από το Βασίλειο της Δανίας,  Εκτιμώντας:  ότι στη Δανία η παραγωγή σπόρων ελαιοφόρων γογγυλίων προς σπορά, η οποία ανταποκρίνεται στις απαιτήσεις της οδηγίας 69/208/ΕΟΚ, ήταν ελλειμματική το 1982 και, ως εκ τούτου, δεν επαρκεί για τον εφοδιασμό της χώρας αυτής·  ότι είναι αδύνατον να καλυφθούν οι ανάγκες κατά τρόπο ικανοποιητικό με σπόρους προς σπορά που προέρχονται από άλλα Κράτη μέλη ή έστω από τρίτες χώρες και που να ανταποκρίνονται σε όλους τους όρους που καθορίζονται από την προαναφερθείσα οδηγία·  ότι πρέπει, επομένως, να παρασχεθεί η άδεια στο Βασίλειο της Δανίας μέχρι την 31η Αυγούστου 1983, να δεχθεί την εμπορία σπόρων της κατηγορίας «πιστοποιημένων σπόρων προς σπορά» που να ανήκουν σε ποικιλίες που δεν αναφέρονται ούτε στον κοινό κατάλογο των ποικιλιών των ειδών γεωργικών φυτών, ούτε στους εθνικούς καταλόγους ποικιλιών των Κρατών μελών του προαναφερθέντος είδους·  ότι ενδείκνυται, εξάλλου, να δοθεί η άδεια σε άλλα Κράτη μέλη, που δύνανται να εφοδιάσουν τη Δανία με τους σπόρους αυτούς προς σπορά, οι οποίοι δεν ανταποκρίνονται στις απαιτήσεις της προαναφερθείσας οδηγίας, να δεχθούν την εμπορία τέτοιων σπόρων, εφόσον αυτοί προορίζονται αποκλειστικά για τη Δανία·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο Βασίλειο της Δανίας παρέχεται η άδεια να δεχθεί, μέχρι την 31η Αυγούστου 1983, την εμπορία στην επικράτειά του 175 τόνων, κατ' ανώτατο όριο, σπόρων ελαιοφόρων γογγυλίων προς σπορά (brassica rapa L partim) των κατηγοριών «πιστοποιημένοι σπόροι προς σπορά» οι οποίοι ανήκουν στις ποικιλίες emma και torkel.  Η επίσημη ετικέτα φέρει την ένδειξη: «προοριζόμενοι αποκλειστικά για τη Δανία».  Άρθρο 2  Στα άλλα Κράτη μέλη παρέχεται η άδεια να δεχθούν, σύμφωνα με τους όρους που προβλέπονται στο άρθρο 1, την εμπορία στην επικράτειά τους 175 τόνων, κατ' ανώτατο όριο, σπόρων ελαιοφόρων γογγυλίων προς σπορά εφόσον αυτοί προορίζονται αποκλειστικά για τη Δανία.  Η επίσημη ετικέτα φέρει την ένδειξη: «προοριζόμενοι αποκλειστικά για τη Δανία».  Άρθρο 3  Τα Κράτη μέλη ανακοινώνουν στην Επιτροπή, πριν από την 31η Οκτωβρίου 1983, τις ποσότητες των σπόρων προς σπορά που έχουν τεθεί σε εμπορία στο έδαφός τους σύμφωνα με την παρούσα απόφαση. Η Επιτροπή πληροφορεί σχετικά τα άλλα Κράτη μέλη.  Άρθρο 4  Η παρούσα απόφαση απευθύνεται στα Κράτη μέλη.  Βρυξέλλες, 26 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 169 της 10. 7. 1969, σ. 3.  (2) ΕΕ αριθ. L 76 της 22. 3. 1983, σ. 21.